તેઓએ સ્વતંત્રતાના સંગ્રામમાં મહાત્મા ગાંધી તેમજ સરદાર પટેલને અનુસરીને લડતમાં જોતરાતા સત્યાગ્રહી તરીકે તેઓએ ૧૯૩૦, ૧૯૩૫ અને ૧૯૪૨ના વર્ષમાં જેલવાસ ભોગવ્યો હતો. તે દરમિયાન સરદાર પટેલના સંપર્કમાં આવ્યા બાદ તેમનામાં અસંગઠિત ખેડૂતો-પશુપાલકોની દયનીય હાલત પ્રત્યે અનુકંપા પ્રગટતા ૧૯૪૦ સુધીમાં સરદાર પટેલના માર્ગદર્શનમાં ખેડા જિલ્લાના ખેડૂતો સાથે કામ કરવાનું શરૂ કર્યું. એ સમયે બૃહદ ખેડા જિલ્લાના આણંદ નગરમાં ડેરી ઉદ્યોગમાં ખાનગી માલિકીની પોલ્સન ડેરીનું એકહથ્થું શાસન પ્રવર્તતું હતું. જેમાં પશુપાલકોનું પારાવાર શોષણ થતું. ખેડૂતો-પશુપાલકોની દયનીય હાલત જોઇને તેઓનુ સંવેદનશીલ હ્ય્દય દ્રવી ઊઠતું.